laion/Wikipedia-Exotic huggingface dataset:
להוטסה

להוטסה (בנפאלית: ल्होत्से, בטיבטית: ལྷོ་རྩེ) הוא ההר הרביעי בגובהו בעולם. ההר שוכן על הרכס הדרומי של הר האוורסט. פסגת ההר היא בגובה 8,516 מטר מעל פני הים, להר שתי פסגות משנה: להוטסה האמצעי (מזרח) בגובה 8,414 מטר ולהוטסה שאר בגובה 8,383 מטר. ההר שוכן על גבול סין ונפאל. להוטסה ידוע בזכות קרבתו להר אוורסט ובזכות העובדה כי מטפסים להר אוורסט במסלול המקובל יותר, עושים חלק מדרכם על המורד הצפון מערבי של הר להוטסה. נוכחותו הטופגרפית של הר להוטסה היא הקטנה ביותר מבין כל הפסגות מעל 8,000 מטר בעולם כיוון שהיא נמצאת רק 610 מטר מעל המעבר הדרומי לאוורסט. לכן, פסגה זו מדורגת כפסגה נחותה מבין פסגות מעל 8,000 מטר. אולם, צורת פסגתו של להוטסה מרשימה בפני עצמה וזאת בזכות המורד הדרומי. מורד זה מתרומם לגובה של 3.2 ק"מ לאורך מישור של 2.25 ק"מ בלבד, עובדה בזכותה זהו המורד התלול ביותר בגודל זה בעולם. ניסיונות רבים לטפס אל הלהוטסה מן המורד הדרומי נחלו כישלון וחלק מכשלונות אלה הסתיימו במוות. רק מעטים הצליחו להעפיל אל פסגת ההר מכיוון זה. אחד הניסיונות המתועדים הראשונים להעפיל אל פסגת להוטסה נעשה בשנת 1955, על ידי משלחת הימלאית בינלאומית בראשה עמד נורמן דיירנפורת'. במשלחת היו שני אוסטרים, שני שווייצרים ושני אמריקאים וכן קצין קישור נפאלי. את משאה של המשלחת נשאו 200 סבלים מקומיים ומספר מטפסים בני השרפה. לאחר שבחנו את המורד הדרומי התלול, מיקדה המשלחת את מאמציה במורד המערבי והצפון-מערבי של להוטסה, בו העפילה עד לגובה של 8,100 מטר. המטפסים ירדו מן ההר כאשר החלה במקום רוח עזה והטמפרטורות ירדו. המשלחת, בה היה גם הקרטוגרף שניידר, השלימה מיפוי ראשון של אזור האוורסט. המשלחת אף צילמה מספר סרטים קצרים על התרבויות באזור ההימלאיה וכן טיפסה למספר פסגות נמוכות יותר באזור. ההעפלה הראשון לפיסגת להוטסה הושלמה ב-18 במאי 1956 על ידי משלחת שווייצרית בראשות ארנסט רייס ופריץ לוכזינגר. ב-12 במאי 1979 הושלמה ההעפלה הראשונה לפסגת להוטסה שאר על ידי זפ מאירל ורולף וולטר מאוסטריה. להוטסה האמצעי נותר לאורך תקופה ארוכה פסגת ההר הגבוהה ביותר בעולם שעדיין לא דרכה בה כף רגל אדם. ב-23 במאי 2001 הגיעו מטפסים ראשונים לפסגת להוטסה האמצעי. היו אלה חברי משלחת רוסית: יבגני וינוגרדסקי, סרגי טימופייב, אלכסי בולוטוב ופטר קוזנצוב. ב-31 בדצמבר 1988 היה המטפס הפולני ז'יז'טוף ויליצקי לראשון שטיפס לפסגת הלהוטסה בחורף. נכון לאוקטובר 2003 טיפסו לפסגת הלהוטסה 243 מטפסים ו-11 מתו במהלך ניסיונות הטיפוס. המדרון המערבי של להוטסה ידוע בשם "פני להוטסה". כל מטפס על האוורסט העושה דרכו אל המדרון הדרומי של ההר חייב לטפס על קיר קרח כחול זה בגובה 1,125 מטר. המדרון מתרומם ברובו בזווית של 40-50 מעלות ולעיתים אף בזווית של 80 מעלות. מטפסי השרפה וכן המטפסים המובילים במשלחת מציבים בדרך כלל במדרון זה חבלים קבועים ושאר משלחת הטיפוס באה בעקבותיהם. במדרון שני קטעים סלעיים המכונים בשמות "הרצועה הצהובה" ו"דורבן ז'נבה". מדיה וקבצים בנושא להוטסה בוויקישיתוף להוטסה באנציקלופדיית הטיפוס להוטסה, באתר אנציקלופדיה בריטניקה (באנגלית)
Grand Theft Auto

Grand Theft Auto (בתרגום חופשי לעברית: "גניבת כלי רכב", מוכרת גם בראשי התיבות GTA) הוא זיכיון משחקי וידאו מסוגת פעולה והרפתקה שמפותח על ידי חברת "Rockstar Games". הזיכיון נוצר על ידי דייוויד ג'ונס ומייק דאילי כחלק מחברת "DMA Design" הבריטית. משחקיות הסדרה כוללת עיצוב עולם פתוח המאפשר לשחקן לשוטט בערים שונות בעולם תוך השלמת משימות כדי להתקדם בעלילה, לצד מגוון משימות-צד אופציונליות. עלילות משחקי הסדרה מתמקדות בפושעים שונים ומתרחשות בגרסה סאטירית של ארצות הברית תוך פרודיה על התרבות שלה. שם הסדרה נובע מהמינוח המשטרתי האמריקאי לגניבת כלי רכב. בהתאם לשמה, משחקי הסדרה מאפשרים לשחקן לבצע שלל עבירות כאשר גנבת מכוניות היא רק אחת מהן. כיוון שהסדרה כולה מציבה דגש משמעותי על ביצוע פשעים ואף מציגה אלימות מציאותית, הזיכיון זכה להסתייגויות וביקורת שלילית רבה. הדבר פתח דיון מעמיק באשר להשפעת משחקי ווידאו אלימים על אלימות נוער, אך העמדה הנפוצה במחקר גורסת ששימוש במשחקי מחשב אלימים אינו קשור לעלייה בהתנהגויות אלימות. Rockstar Games, בעלת הסדרה Rockstar North, מפתחת את משחקי הסדרה אתר האינטרנט הרשמי של Grand Theft Auto (באנגלית) GTA - הפורום הישראלי אתר ויקי בנושא Grand Theft Auto (באנגלית) הטריילר הרשמי של Grand Theft Auto V (באנגלית) שחר סמוחה, ‏ילדיכם משחקים ב-GTA במחשב? כדאי שתקראו את זה, באתר גלובס, 17 בספטמבר 2013 Grand Theft Auto, באתר אנציקלופדיה בריטניקה (באנגלית) צבי קצבורג, מחקר: משחקי מחשב לא בהכרח מובילים לאלימות -, באתר אנשים ומחשבים, ‏2021-01-03 עמרי ברק -ישן, ‏מחקר: משחקי מחשב לא עודדו אלימות, באתר ‏מאקו‏, 13 בפברואר 2019 עידו סולומון, ‏מחקר חדש: משחקי מחשב לא מעודדים אלימות, באתר ‏מאקו‏, 30 בנובמבר 2013
נוריתאים

נוריתאים (שם מדעי: Ranunculales) היא סדרת צמחים בעלי פרחים. על פי מערכת המיון APG II מ-2003 היא מונה עשר משפחות: ערטניתיים (Berberidaceae) סהרוניים (Menispermaceae) פרגיים (Papaveraceae) עשנניים (Fumariaceae) נוריתיים (Ranunculaceae) Circaeasteraceae Kingdoniaceae Eupteleaceae Lardizabalaceae Pteridophyllaceae סדרה זו כוללת מגוון רחב של מינים, בעלי מאפיינים שונים. רוב המינים עשבוניים, עם מיעוט של שיחים ומטפסים, ואף עצים ספורים. חלק מהמינים רב-שנתיים ואחרים חד-שנתיים. משפחות הנוריתאים מונות מעל 3,000 מינים. מתוכם מספר סוגים המשמשים לחקלאות, כגון הפרג, וסוגים אחרים הנמכרים באופן מסחרי כפרחי נוי, כגון הכלנית. בארץ גדלים בר מינים במשפחות נוריתיים, פרגיים, ערטניתיים, עשנניים וצהרונים. מדיה וקבצים בנושא נוריתאים בוויקישיתוף נוריתאים, באתר ITIS (באנגלית) נוריתאים, באתר NCBI (באנגלית) נוריתאים, באתר Tropicos (באנגלית) נוריתאים, באתר GBIF (באנגלית) נוריתאים, באתר אנציקלופדיה בריטניקה (באנגלית)
גלגל (פירושונים)

האם התכוונתם ל... גלגל (מתקן) גלגל (אופניים) בתחום המכניקה: גלגל תנופה גלגל שיניים גלגל מים – מתקן עץ אשר היה משמש בתפעולן של טחנות קמח גלגל שבירה – סוג של מתקן עינויים מימי הביניים בתחומים נוספים: גלגל המזלות (אסטרולוגיה) גלגל (בודהיזם) (סמל דתי בבודהיזם) גלגל (אסטרונומיה של ימי הביניים) (אנ') – מודל אסטרונומי שלפיו סיבובם של כוכבי לכת נקבע לפי גלגלים שבהם הם קבועים גלגל הצבעים מין מלאך ביהדות, הנקרא גם 'אופן'. (באנגלית: Ophanim) אתרים: גלגל (אתר מקראי) – אתר מקראי, מחנה בני ישראל בכניסתם לארץ גלגל (קיבוץ) – קיבוץ בבקעת הירדן גלגל רפאים – מעגל אבנים ברמת הגולן גלגלון
גלגל (בודהיזם)

גלגל, גלגל החיים או גלגל הקיום (בהוואצ'אקרה) הוא ייצוג סמלי מורכב לסמסרה בצורה של גלגל (מנדלה), בה משתמשים בעיקר בבודהיזם הטיביטי. סמסרה היא המחזור האינסופי של לידה ולידה-מחדש, אשר אדם יכול לברוח ממנו רק על ידי השגת הארה. הגלגולים השונים בתוך ה'גלגל' נתפסים כסבל. המטרה העיקרית של הבודהיזם היא להגיע ל'נירוואנה' על פי זרם ה'מאהיאנה' או 'הארה' על פי זרם ה'האינהיאנה', דהיינו לכיבוי ההשתוקקות (yearning) ותחושת הסלידה, ובכך לכיבוי הסבל. הגלגל הוא למעשה שרשרת של אירועים הקשורים זה בזה. התרת החוליה הראשונה בשרשרת תשחרר מן הגלגול כולו. החוליה הראשונה היא חוליית הבערות. הבערות הבסיסית ביותר, היא האמונה כי יש 'אני'. בשל צורת החוויה ובשל השתוקקות לעצמיות, אנו משיגים 'אני'. למעשה אין 'אני' קבוע מאחורי כל התופעות המשתנות. דוגמה ידועה היא משל המרכבה – אם מתירים את הסוסים ומפרקים את הגלגלים ואת גוף המרכבה, מה נותר ממנה? דוגמה נוספת היא ערימת האורז – אם מוציאים את כל הגרגרים מן הערמה, היכן היא? משמעות הגלגל לבודהיסט דומה למשמעות של הצלב בעיני נוצרי או חצי סהר למוסלמי, למרות שהוא אינו סמל של אלוהות. ה"מנדלה" (גלגל בהינדו) הוא ייצוג נפוץ המבוסס על דמות הגלגל. בודהיסטים רואים בגלגל החיים מפה רוחנית בה ניתן למקם אדם בעולם הזה ולראות את תהליך השינוי שחל בו. במרכז הגלגל מוצגות שלוש חיות אוחזות זו בזנבה של זו, המייצגות את גורמי הסבל על פי הבודהיזם. החזיר מייצג את הבערות, התרנגול מייצג את ההשתוקקות (או החמדנות), הנחש מייצג את השנאה או תחושת הסלידה. העיגול שסביב החיות מייצג את ה'בארדו' (השלב שבין המוות ללידה מחדש). בעיגול הבא מצוירים ששת עולמות הקיום, כאשר בכל אחד מהם מופיעה דמותו של הבודהה אמיטאבהה או של אוולוקיטשוורה, ייצוג החמלה במהיינה. עולם האלים מוצג כעולם של תענוגות והנאה, העשויים להוביל לגאווה. דמות הבודהה, המצויר אוחז בכלי נגינה מזכירה כי גם חיים אלו הם בני חלוף כמו הצלילים שמפיק הכלי. עולם האלים למחצה מציג את הקנאה: כל הדמויות רבות על פירותיו של עץ המאווים. הבודהה המוצג בעולם זה זועם ואוחז בחרב, וקורא לריסון מוסרי. עולם האדם שקוע בסבל הנגרם על ידי הִתאוות ותשוקה, שבסופם ההזדקנות והמוות. חשיבותו של עולם זה היא ביכולת הבחירה לנצל את כוח הרצון בהשקעה לקראת ההארה. עולם החיות מראה חיים של בורות וחוסר הבנה של חוקי העולם. דמות בודהה מלמדת כיצד להתגבר על הבורות על ידי השאיפה התמידית לחוכמה. עולם הפְרֵיטות (רוחות רעבות) מסמל את הסבל מתוך חמדנות ותאוות בצע. דמותו של בודהה מופיעה נושאת מתת, מייצגת התגברות על החמדנות על ידי נדיבות ונכונות להקריב. בעולם השאול לפעמים מופיע יאמה, שר המוות, מאזן אבנים לבנות ביד אחת לעומת שחורות (מעשים טהורים לעומת מעשים בלתי טהורים), והוא אוחז במראה המשקפת את התודעה. הסבל בעולם הזה, בסמסרה, נגרם על ידי כעס ושנאה, ודמותו של אמיטאבהה האוחז מים ואש, מלמדת סבלנות והיטהרות. בכל אחד מן העולמות תהיה אחת מתוך שש ההברות של המנטרה אום מאני פדמה הום. בהיקף מצוירים תריסר החוליות, כלומר 12 הצעדים לנירוואנה. ברקע הגלגל מצויר יאמה, שר המוות, המחזיק את הגלגל בפיו. סמדהי ארבע האמיתות האצילות מדיה וקבצים בנושא גלגל בוויקישיתוף גלגל, באתר אנציקלופדיה בריטניקה (באנגלית)
שבועת אמונים (פירושונים)

האם התכוונתם ל... שבועת אמונים – הצהרה טקסית של נאמנות טקס שבועת אמונים – הטקס הרשמי שהתפתח בראשית ימי הביניים ליצירת קשר הנאמנות שבין שני אנשים חופשיים (בני חורין), האדון והווסאל שלו שבועת אמונים (נובלה) – נובלה מאת ש"י עגנון שבועת אמונים (רומן) – רומן מאת דומניקו סטרנונה טקס השבעה צבאי – טקס בו נשבעים חיילים אמונים למדינה שבועת אמונים בצה"ל שבועת המשרד – שבועה או אישור המעידה על התחייבותו ונאמנותו של אדם לתפקיד שאליו מונה, בדרך כלל תפקיד בממשלה או בתוך גוף דתי
הפיגוע בקו 5

הפיגוע בקו 5 היה פיגוע התאבדות שאירע ב-19 באוקטובר 1994, י"ד בחשוון ה'תשנ"ה, באוטובוס קו 5 של חברת דן ברחוב דיזנגוף, תל אביב. בפיגוע נרצחו 22 בני אדם ונפצעו 104. דקות ספורות לפני השעה 9 בבוקר פוצץ מטען בן כ-20 ק"ג של חומר נפץ, שהוכן בידי יחיא עיאש, על ידי מחבל מתאבד, מארגון החמאס בתוך האוטובוס בזמן שזה נסע ברחוב דיזנגוף לכיוון צפון, כ-100 מטרים מצפון לכיכר דיזנגוף, בסמוך לצומת הרחובות דיזנגוף-אסתר המלכה. בתחנת אוטובוס סמוכה בצדו השני של רחוב דיזנגוף (לכיוון דרום) העלה נוסעים אוטובוס נוסף של קו 5, שנפגע גם כן. מהפיצוץ נהרגו 21 איש, ואישה נוספת נפטרה מפצעיה בחלוף ארבעה ימים. היה זה אחד מפיגועי ההתאבדות הראשונים בישראל והגדול ביותר עד לאותה עת. בזמן סיקור הפיגוע נחשפו צופי הטלוויזיה וקוראי העיתונים לתמונות קשות של הרוגים ותמונות זוועה אחרות. נוסף על כך, שידור האירוע בשידור חי הביא להיוודעות דבר מותו של אחד ההרוגים לבני משפחתו מתוך צפייה בטלוויזיה. הדבר עורר גל מחאה וזעזוע אשר בעקבותיו התגבשו, מחד, כללי אתיקה עיתונאית לאופן הסיקור החזותי של אירועים מסוג זה ומאידך, נוהלי פינוי שרידי גופות והסתרתן במהירות בידי הגופים העוסקים בזירת האירוע. בעקבות הפיגוע הוטל סגר על השטחים ובית משפחתו של המחבל, סאלח עבד א-רחים נזאל, נהרס בידי צה"ל באישורו של בג"ץ. במקום הפיגוע נבנתה אנדרטה לזכר הקורבנות. ספריית הכ"ב ביפו ד' קרויה על שם 22 חללי הפיגוע. חודשיים לאחר הפיגוע הוציאה הזמרת טלי רון-אלכסנדר את השיר "יום שהתחיל ונגמר בשחור", אותו כתבה לזכרה של שירה מרוז-קוט שהייתה מקורבנות הפיגוע. פיגועי התאבדות בישראל הפיגוע בדיזנגוף סנטר קו 5 מדיה וקבצים בנושא הפיגוע בקו 5 בוויקישיתוף אחיה ראב"ד ואלי סניור, השרידים של קו 5, באתר ynet, 18 באוקטובר 2004 אייל יצהר, ‏בין כבוד האדם לכבוד הרייטינג, ארץ אחרת 21, מרץ-מאי 2004 לי אברמוביץ', ‏20 שנה לפיגוע בקו 5 שגרם לשוטרים לבכות, באתר ‏מאקו‏, 19 באוקטובר 2014 הפיגוע בקו 5 [1994], באתר News1 מחלקה ראשונה, 21 באוקטובר 2020 "ראיתי גופות, ידיים, רגליים": 25 שנה לפיגוע בקו 5, סרטון באתר יוטיוב, בערוץ ה-YouTube הרשמי של תאגיד השידור הישראלי איתי בלומנטל, 25 שנה לפיגוע בקו 5: "המשפחות התעקשו לערוך טקס ליד האנדרטה", באתר ynet, 11 בנובמבר 2019 עדי נוי, מקו 5 ועד בר ה"אילקה": הפיגועים שהרעידו את דיזנגוף, באתר חדשות 13, 9 באפריל 2022 ערב חדש - 19.10.94 - פיגוע בקו 5 בת"א, נבדק ב-2023-11-08 יואב טייטלבאום ועמי שרייבמן, "זה קשה יותר ממלחמה": 25 שנים לפיגוע בקו 5, באתר כאן – תאגיד השידור הישראלי, 19 באוקטובר 2019 כתבה על הפיגוע באתר גדודי עז א-דין אל-קסאם יום שהתחיל ונגמר בשחור, בביצוע טלי רון-אלכסנדר, סרטון באתר יוטיוב
ראש ממשלת יפן

ראש ממשלת יפן (ביפנית: 内閣総理大臣) הוא העומד בראש הרשות המבצעת ביפן. ראש הממשלה ממונה על ידי קיסר יפן לאחר שנבחר בידי הדיאט. עליו ליהנות מאמונו של בית הנבחרים כדי להישאר בתפקיד. ראש הממשלה מנהל את ממשלת יפן ובסמכותו למנות ולפטר את שרי הממשלה. שיגרו אישיבה הוא ראש ממשלת יפן הנוכחי מאז 1 באוקטובר 2024. משרד ראש הממשלה נוסד בשנת 1885, ארבע שנים לפני חקיקתה של חוקת מייג'י. המבנה הנוכחי שלה מתבסס על חוקת יפן הנוכחית שהתקבלה בשנת 1947. ראש הממשלה של יפן נבחר על ידי שני הבתים של הדיאט. כל בית מקיים הצבעה המורכבת משתי קריאות לבחירת נציג יחיד. אם כל בית בחר נציג אחר, ממונה ועדה משותפת שמטרה לבחור מועמד משותף. אם הוועדה אינה מצליחה לבחור מועמד בתוך עשרה ימים מכינוסה, החלטת בית הנבחרים מתקבלת כהכרעת הדיאט כולו. מסיבה זו יכול בית הנבחרים, באופן תאורטי, למנות כל ראש ממשלה שיראה לנכון. המועמד ממונה באופן רשמי על ידי הקיסר. על ראש הממשלה להתפטר אם בית הנבחרים מקבל הצעת אי אמון או אם הוא מפסיד בהצבעת אמון, זולת אם בית הנבחרים מפוזר בתוך פרק זמן של עשרה ימים. תפקידים מתוקף החוקה ראש הממשלה: אחראי שולט ומפקח על הרשות מבצעת כולה. מציג את החוקים לפרלמנט שהם מטעם הממשלה. חותם על חוקים וצווים של הממשלה (יחד עם חברים אחרים בקבינט), חתימתו דרושה על כל חוקי והוראות הקבינט. ממנה את כל שרי הממשלה, ויכול לפטר אותם בכל עת. רשאי להתיר לנקוט פעולה חוקית-משפטית נגד שרי קבינט. חייב לדווח דיווחים על יחסי פנים וחוץ לפרלמנט. חייב לדווח ולספק על פי דרישה תשובות או הסברים לפרלמנט. יכול לייעץ לקיסר לפזר את בית הנבחרים של הדיאט. תפקידים מכוחם של חוקים ראש הממשלה: בתוקף חוק הקבינט חולש על פגישות של הקבינט. בתוקף חוק כוחות ההגנה של יפן מפקד העליון של כוחות ההגנה של יפן. בתוקף חוק בתי המשפט יכול לעקוף, לפי הצגתה של סיבה בעלת תוקף רציני, צווי בית משפט נגד מעשה מנהלי. בשונה מרוב המערכות הפרלמנטריות שבהן לשרי הממשלה חופש פעולה מסוים, בגבולות האחריות הקולקטיבית, הממשלה היפנית היא מעין שלוחה של סמכותו של ראש הממשלה. לאחר תקופת מייג'י אומצה שיטת הדייג'ו-קאן, אשר שימשה בעבר בתקופת נארה. הכוח הפוליטי של הדייג'ו דייג'ין ועוזריו, סדייג'ין ונדייג'ין, נמצא לעיתים קרובות בניגוד עניינים עם משרות אחרות, כגון הסָנְגִי. בשנות ה-80 של המאה ה-19 החל איטו הירובומי, אחד הסנג'י באותה תקופה, לבחון רפורמציה של הארגון הממשלתי. ב-1882 נסעו איטו וסגל המטה שלו, מיוג'י איטו וסיונג'י קינמוצ'י, לאירופה במטרה לחקור חוקות במדינות שבהם מונרכיה חוקתית – האימפריה הבריטית והקיסרות הגרמנית. לאחר שובו ליפן עודד איטו את הצורך בחוקה ובשיטת ממשל מודרנית, עד שלבסוף הצליח לשכנע את השמרנים לאשר את תוכניותיו. הוראה מספר 69 של הדייג'ו-קאן מ-22 בדצמבר 1885 ביטלה את שיטת דייג'ו-קאן ותמכה ביצירת משרת ראש ממשלה (内閣総理大臣) וממשלת שרים. משרדו של ראש ממשלת יפן מכונה קנטיי. בניין הקנטיי המקורי שימש את ראש הממשלה בין 1929 ל-2002, אז נחנך בניין חדש. הבניין הישן הוסב למעון הרשמי וקיבל כינוי חדש – קוטיי. "קאנטיי" מעונו ומקום עבודתו של ראש ממשלת יפן "אייר פורס 1 היפני" מטוסו של ראש הממשלה Toyota Century רכב השרד של ראש ממשלת יפן רשימת ראשי ממשלת יפן מדיה וקבצים בנושא ראש ממשלת יפן בוויקישיתוף אתר האינטרנט הרשמי של ראש ממשלת יפן (ביפנית) ראש ממשלת יפן, ברשת החברתית אקס (טוויטר)
ראשי ממשלת יפן

להלן רשימת כל ראשי ממשלת יפן. תקופות כהונה מרובות, בין אם רצופות ובין אם לאו, ממוספרות בעמודה הראשונה (מספר הממשלה). העמודה השנייה סופרת את מספר האישיות. מדיה וקבצים בנושא ראשי ממשלת יפן בוויקישיתוף האתר הרשמי של ראשי ממשלת יפן והקבינט שלהם לאחר התפטרות הממשלה, קיבל הקיסר רק את התפטרותו של קורודה, סאנג'ו סנטומי הוזמן לכהן באופן זמני במקומו. ממשלתו של סאנג'ו נחשבת להמשכה של ממשלת קורודה. ראש מועצת חותם הקיסר החזיק זמנית בתפקיד. התפטר. נרצח. מת בנסיבות טבעיות בעודו בתפקיד. התפטר לאחר התפרקות "קואליציית שלוש המפלגות החוקתיות." אז הוזמן קאטו על ידי יורש העצר להרכיב ממשלה חדשה. כיום נחשבת תקופת כהונתו השנייה המשך ישיר של הראשונה. נפצע אנושות בניסיון התנקשות ב-14 בנובמבר 1930. שר החוץ קיג'ורו שידהרה מילא את מקומו עד שובו ב-10 במרץ 1931. קייסוקה נחשד כמת במרד הנפל של 26 בפברואר 1936. פומיו מילא את מקומו עד מציאתו בחיים ב-28 בפברואר. סבל משבץ קל ב-31 בינואר 1957. שר החוץ נובוסוקה קישי החליפו בתפקיד עד 25 בפברואר 1957. נפטר בעודו בתפקיד. סבל משבץ חמור ב-3 באפריל 2000. המזכיר הכללי אאוקי מיקיו החליפו עד 5 באפריל 2000.
שלישיית התאומים

שלישיית התאומים הייתה שלישיית בידור ישראלית שפעלה במחצית השנייה של שנות ה-60 של המאה ה-20. ההרכב כלל את חנן גולדבלט, פופיק ארנון ואושיק לוי (שהצטרף כעובד שכיר). סגנונה של השלישייה היה קרוב לסגנון הבידורי הקל שהתפתח באותן שנים, וניכר בתוכניות של הלהקות הצבאיות, התרנגולים והגשש החיוור. הופעות הלהקה נבנו על המתכון הבידורי שכלל שילוב של מערכונים ושירים. שלישיית התאומים הוקמה בעקבות סירובו של חנן גולדבלט, יוצא להקת התרנגולים, להיות הגשש הרביעי. במקום זאת הקים יחד עם ארנון ולוי את השלישייה המקבילה וקראו לעצמם "שלישיית התאומים". בשנת 1966 יצאה הלהקה בתוכניתה הראשונה, "הערב יוצאים", אותה ביים יוסי בנאי. בעקבות התוכנית הוציאה הלהקה תקליט שכלל את "אנחנו לא רקדנים" של דוד אבידן בלחן של סשה ארגוב ושירים באווירה שאנסוניירית. התוכנית הביאה שניים מהלהיטים הגדולים של התקופה שתורגמו מצרפתית, "שלגיה" על ידי נעמי שמר (תרגום של שיר צרפתי בשם Les souliers של גי ביאר) ו"זה לא נורא" על ידי דוד אבידן ללחן של חואן סולאנו פֶּדְרֶרוֹ (ספ') (הגרסה העברית לשיר El Porompompero (ספ')). התוכנית כללה גם גרסה עברית לשיר "Hit the Road Jack", שאותו תרגם אבידן כ-"הסתלקי רות". כל העיבודים המוזיקליים בתוכנית היו של אלכס וייס. בשנת 1966 שיחקו השלושה בסרטו של ישראל בקר, שני קוני למל בכיכובו של מייק בורשטיין. בשנת 1969 יצאה השלישייה בתוכניתה השנייה, "רבותיי פצצה", שגם אותה ביים יוסי בנאי. על העיבודים המוזיקליים הופקד יאיר רוזנבלום, שגם הלחין לשלישייה את להיטה "אני אוהב אותך" שכתב יורם טהרלב. שלום חנוך הלחין את "ניסע לים" למילים שכתב מאיר אריאל. לתוכנית זו כתבה נעמי שמר מילים לשיר "הכל חינם", וכן כתב לה אריק איינשטיין מילים לשני להיטים גדולים שהתפרסמו באותם ימים, "קול ששון וקול שמחה" (לחן של הלהיט "Suddenly You Love Me" של להקת הטרמלוס), וכן "חוזרים הביתה" (לחן של וודי גאת'רי ללהיט "This Land Is Your Land"). את המערכונים בתוכנית כתבו נסים אלוני, יוסי בנאי ועמוס קינן. באותה שנה השתתפה השלישייה בתוכנית טלוויזיה שהוקדשה לנחיתה על הירח, ובה שר פופיק ארנון את להיט הסולו "בלדה בין כוכבים". השלישייה התפרקה לאחר שכל אחד מחבריה מצא בת-זוג קבועה והתמקד במקביל להופעות בקריירה עצמאית; ארנון שיחק במחזמר "קזבלן", גולדבלט נסע לארצות הברית, אושיק לוי עבד על תקליט סולו. במהלך מלחמת יום הכיפורים הופיעה השלישייה בכ-400 הופעות בפני חיילים, כאשר בהמשך חברו אליהם גם מתי כספי, אילנה רובינא והזמר היהודי-קנדי לאונרד כהן. לאחר הפירוק ולרגל הקלטת קליפ ללהיטים של הלהקה השתתף בהרכב גבי עמרני במקום פופיק ארנון שחזר בתשובה, אך הרכב זה לא הוסיף להופיע. מערכונים שביצעה הלהקה זכו גם הם לפרסום, בהם "איפה החתן" ו"אדון בר אדון" שנכתבו על ידי יוסי בנאי. הערב יוצאים (1966) רבותיי פצצה (1969) שלישיית התאומים, באתר שירונט שלישיית התאומים, באתר Discogs (באנגלית) שלישיית התאומים, דף שער בספרייה הלאומית שלישיית התאומים, באתר MOOMA (בארכיון האינטרנט) דוד אבידן - קורות חיים, הארכיונים לספרות עברית, אוניברסיטת בן-גוריון בנגב
סליבוביץ'

סליבוביץ' (בישראל נקרא גם: שליבוביץ או שליבוביצה) הוא משקה אלכוהולי נטול צבע המיוצר ממיץ שזיפים מזוקק ומותסס. המשקה דומה לברנדי ומכונה לעיתים בארצות דוברות אנגלית "ברנדי שזיפים". שייך לקטגוריית משקאות חריפים הנקראת או דה וי - Eau de vie (ברנדי המזוקק מפירות). תכולת האלכוהול יכולה לנוע בין 25%-70%, אולם בדרך כלל הטווח הוא בין 40%-45%. מקור השם בנגזרות המילה הסלאווית šljiva (שזיף). המשקה קרוי šljivovica (שליבוביצה) בסרביה, сливова (סליבובה) בבולגריה, slivovka בסלובניה, šljivovica (שליבוביצה) בקרואטיה, šljivovica (שליבוביצה) בבוסניה, сливовица (סליבוביצה) במקדוניה, śliwowica (סליבוביצה) בפולין, şliboviţă (שליבוביצה) ברומניה, slivovica (סליבוביצה) בסלובקיה, slivovice (סליבוביצה) בצ'כיה ו-szilva pálinka (סילבה פאלינקה) בהונגריה. בתהליך הייצור המסורתי נמעכים השזיפים יחד עם החרצנים לכדי עיסה. בשיטות מודרניות יותר החרצנים מוצאים החוצה לפני תהליך הטחינה. לאחר התססה שמרית שמביאה את עיסת התירוש לחוזק אלכוהולי טבעי של 5%-8% הנוזל עובר זיקוק, אחד שניים או שלושה, בהתאם למסורת, לסוג המזקקה ולמיקום הגאוגרפי. חלק מיצרני סליבוביץ' נוהגים ליישן את המשקה במשך 5–12 שנים בחביות עץ אלון או דובדבן. סליבוביץ' הוא המשקה הלאומי של רוב ארצות הבלקן שבחלקן כ-70% מתנובת השזיפים (כ-424,300 טון לשנה) מופנית לייצור המשקה. סליבוביץ' הוא גם אפריטיף ודיז'סטיף מסורתי בקרב יהודים אשכנזים ממזרח אירופה, ויש הסוברים שהיי"ש ("יין שרף") המוזכר רבות בספרות היהודית-אשכנזית הוא למעשה סליבוביץ'. מכיוון שהמשקה מבוסס על שזיפים ולא על דגנים, הוא נחשב כשר לפסח. הוועדה הבין-ממשלתית של אונסק"ו לשמירה על המורשת התרבותית הבלתי מוחשית, שהתכנסה ברבאט מרוקו בין 28 בנובמבר ל-3 בדצמבר בשנת 2022, הכניסה את משקה הסליבוביץ ברשימת המורשת התרבותית הבלתי מוחשית של אונסק"ו לבקשת סרביה. צויקה מדיה וקבצים בנושא סליבוביץ' בוויקישיתוף גיא גיסר‏, הרומנים גנבו את הבכורה, באתר וואלה, 24 ביוני 2006 ליאור הרגיל, ‏כמה טוב שיש יי"ש, באתר מעריב אונליין, 19 במאי 2014 כל רגע - המשקה היהודי המפורסם הוכר במורשת עולמית של אונסק"ו, באתר kore.co.il
איזידור גונסברג

איזידור גונסברג (בהונגרית: Gunsberg Artúr Izidor; באנגלית: Isidor Arthur Gunsberg;‏ 2 בנובמבר 1854 – 2 במאי 1930) היה שחמטאי יהודי הונגרי-בריטי. גונסברג נולד בבודפשט. החל את הקריירה השחמטאית כשחקן בתוך האוטומטון מפיסטו, ולאחר מכן הפך לשחמטאי מקצועני. לשיא יכולתו הגיע בשנת 1889 כאשר היה מדורג ראשון בעולם. גונסברג דורג בין עשרת הטובים בעולם בין השנים 1885 ל-1890; לאחר מכן החל לרדת באיטיות בדירוג העולמי אך בשנת 1902 היה עדיין מדורג במקום ה-17. בשנת 1876 היגר גונסברג לאנגליה, והפך לאזרח בריטי בשנת 1908. בשנות ה-80 המאוחרות של המאה ה-19 ובתחילת שנות ה-90 היה גונסברג אחד מהשחמטאים המובילים בעולם. הוא הביס את ג'וזף הנרי בלקברן בדו-קרב בשנת 1887 ואת הנרי בירד בשנת 1889. בשנת 1890 הוא סיים בתיקו דו-קרב עם מיכאל צ'יגורין שהיה פעמיים מועמד לזכייה בתואר אלוף העולם לשחמט. מאוחר יותר באותה שנה הזמין גונסברג את אלוף העולם המכהן וילהלם שטייניץ לדו-קרב. העימות התקיים בניו יורק ושטייניץ ניצח 10.5–8.5. בשנת 1916 תבע גונסברג את העיתון Evening News בתביעת דיבה כאשר הם טענו שטור השחמט שלו מכיל שגיאות גסות. גונסברג זכה במשפט לאחר שבית המשפט העליון באנגליה הסכים כי "בנושאי שחמט, שמונה התעלמויות או השמטות אינן יוצרות טעויות גסות". על התביעה נפטר בלונדון ב-2 במאי 1930. משחק זה נחשב לאחד ממשחקי הסיום המשובחים כאשר בעמדה שקולה לגמרי ממחיש פילסברי דיוק רב בחישוב תוצאת הסיום. כדי לראות את המשחקים, יש לאפשר בדפדפן שלכם ג'אווהסקריפט. [Event "Hastings"] [Site "Hastings ENG"] [Date "1895.09.02"] [Round "21"] [White "Harry Nelson Pillsbury"] [Black "Isidor Gunsberg"] [Result "1-0"] [ECO "D10"] [PlyCount "79"] [EventDate "1895.08.05"] 1. d4 d5 2. c4 c6 3. e3 g6 4. Nc3 Bg7 5. Nf3 Nf6 6. Bd3 O-O 7. Ne5 dxc4 8. Bxc4 Nd5 9. f4 Be6 10. Qb3 b5 {עדיף 10...פבד7 11. 0-0 פב6 אם 11. מה:ב7 פ:ה5 12. ו:ה5 צב8 13. מה:א7 פ:ג3 14. ר:ה6 ו:ה6 15. ב:ג3 מהד5 והשחור זוכה} 11. Bxd5 Bxd5 12. Nxd5 Qxd5 13. Qxd5 cxd5 14. Nd3 Nd7 15. Bd2 Rfc8 16. Ke2 e6 17. Rhc1 Bf8 18. Rxc8 Rxc8 19. Rc1 Rxc1 20. Bxc1 {לאחר חילופי הצריחים נוצרה עמדה שקולה לחלוטין} Bd6 21. Bd2 Kf8 22. Bb4 Ke7 23. Bc5 a6 {עדיף בהרבה 23...א5} 24. b4 f6 25. g4 Bxc5 26. bxc5 Nb8 {פב8 הוא מסע מפסיד. השחור יכול היה לשמור על עמדה שקולה אם היה משחק 26...א5 או ו5} 27. f5 g5 28. Nb4 a5 29. c6 Kd6 30. fxe6 Nxc6 31. Nxc6 Kxc6 32. e4 dxe4 33. d5+ Kd6 34. Ke3 b4 35. Kxe4 a4 36. Kd4 h5 37. gxh5 a3 38. Kc4 f5 39. h6 f4 40. h7 1-0 מדיה וקבצים בנושא איזידור גונסברג בוויקישיתוף איזידור גונסברג, באתר צ'סגיימס (באנגלית) טימוטי הרדינג, חייו של איזידור גונסברג, chesscafe "איזידור גונסברג", במהדורת 1901–1906 של האנציקלופדיה היהודית (באנגלית) מידע כללי ערך מורחב – תחרות השחמט בסנקט פטרבורג ב-1914 איזידור גונסברג מול חוסה ראול קפבלנקה, 5.5.1914, King's Gambit! Gunsberg vs Capablanca St. Petersburg (1914) Edo Ratings, Gunsberg, I.A., www.edochess.ca Harry Nelson Pillsbury vs Isidor Gunsberg (1895) Have Guns, Pill Travel, www.chessgames.com
חליל פאן

חליל פאן (באנגלית: pan flute) הוא כלי נגינה עתיק ממשפחת כלי הנשיפה מעץ אשר מורכב מעשרה צינורות עץ או יותר, פתוחים מצד אחד וסתומים מהצד שממול, באורכים שונים, המחוברים זה לזה ומסודרים בצורה אנכית. לחליל וריאציות שונות, והשימוש בו נפוץ ברומניה, אוקראינה, דרום אמריקה, סין, קוריאה ועוד. עשוי לרוב מחזרן או לחלופין מעבקנה או מקנה מצוי. אך לעיתים עשוי להיות גם מחומרים אחרים שכוללים מתכת, פלסטיק ושנהב. שמו של החליל לקוח מן המיתולוגיה היוונית, על שמו של פאן, אל הרועים, המוזיקה, הטבע והשעשועים. על פי המיתולוגיה, פאן התאהב בנימפה סירינקס (אנ') אך זו לא רצתה אותו ופנתה לאלים לעזרה. על מנת להרחיק את פאן מהנימפה, הפכו אותה האלים לקנה. פאן, באבלו, חתך את הקנה לחלקים באורכים שונים ויצר מהם את החליל שנקרא על שמו "חליל פאן". במקור היה החליל נקרא בשם "סירינקס" או "סירינגה", על שמה של סירינקס, הנימפה בה התאהב האל. גיבור הרומן ״פיטר פן״, פרי יצירתו של הסופר ג’יימס מתיו ברי, מזוהה אף הוא עם כלי נגינה זה. חליל פאן, באתר אנציקלופדיה בריטניקה (באנגלית) חליל פאן, באתר אנציקלופדיית ההיסטוריה העולמית (באנגלית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
שגר ועדכן

שגר ועדכן הוא מושג מתחום כלי נשק מונחים המתייחס ליכולת לעדכן את הנשק במידע אודות המטרה ומסלול מעופו אליה. העדכון מאפשר שינוי כיוון של האמצעי ואף מתן הוראה להשמדה עצמית. כלי נשק מונחים כמו טיל התמוז או מל"ט הפוטרוס הם דוגמאות לכלי נשק בשיטת שגר ועדכן. העברת העדכונים יכולה להתבצע בדרכים הבאות: כבל המקשר בין המשגר לטיל הנמצא בתעופה קרינה אלקטרומגנטית בשתי שיטות: קשר רדיו אותות מכ"ם שגר ושכח ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.